།ཟླ་གསང་ལས་སྐུ་གཟུགས་དབང་པོ་སྐྱོན་སྦྱང་རབ་ཏུ་གནས་པའི་ཆོ་ག་བཞུགས་སོ།།
ན་མོ་གུ་རུ་ཡ་མཱནྟ་ཀཱ་ཡ། འདིར་ཟླ་གསང་ཐུན་མོང་མ་ཡིན་པའི་རྒྱུད་ལས། ཡང་གསོལ་བ། ཨེ་མ་ཧོ༔ རང་བྱུང་ཡེ་ཤེས་བཅོམ་ལྡན་
འདས། །བདེ་གཤེགས་མཆོག་གི་སྐུ་གཟུགས་ཀྱི། །དབང་པོའི་སྐྱོན་བསལ་ཇི་ལྟར་ལགས། །བཀའ་བསྩལ་པ། གནོན་པོ་རྡོ་རྗེ་ཁྱོད་ཉོན་
ཅིག །ལམ་ལ་ཞུགས་པའི་རྣལ་འབྱོར་པས། །བདེ་གཤེགས་སྐུ་གཟུགས་དེ་དག་ལ། །དང་པོ་ཁྲུས་ནི་གསོལ་བར་བྱ། །ཞེས་པ་ནས། ཚེ་བདག་ཟླ་
གསང་ལས། སྐུ་གཟུགས་དབང་པོ་སྐྱོན་སྦྱང་གི་ལེའུ་སྟེ་སོ་བརྒྱད་པའོ། །ཞེས་གསུངས་པའི་བར། རབ་ཏུ་གནས་པ་ལ་ལག་ཏུ་བླང་བ་ལ་གསུམ། སྟ་
གོན། དངོས་གཞི། རྗེས་སོ། །སྟ་གོན་གྱི་སྡོམ་ནི། ལེགས་བཤམས་བདག་བསྐྱེད་བུམ་པ་བཟླས། །རྟེན་སྦྱངས་བཀྲུ་ཞིང་ཕྱི་བ་དང༌། །རྟེན་བསྐྱེད་
ཡེ་ཤེས་སྤྱན་དྲངས་ལ། །བགེགས་བསྐྲད་མཆོད་དེ་དགུག་གཞུག་བྱ། །རྒྱས་གདབ་མཆོད་བསྟོད་གཏོར་མ་གཏང༌། །སྙན་གསན་དབབ་ཅིང་མཆོད་
བསྟོད་བྱ། བཟོད་པར་གསོལ་ཞིང་གཤེགས་སུ་གསོལ། །རྟེན་དབབ་བདག་བསྲུང་སྟ་གོན་ནོ། །དང་པོ་ལེགས་པར་བཤམ་པ་ནི། ཇི་སྐད་
དུ། དཔྱིད་ཟླ་ར་བ་དཔྱིད་འབྲིང་པོ། །དགུན་ཐ་དཔྱིད་ཀྱི་ཐ་ཆུང་དང༌། །དབྱར་ཟླ་ར་བ་དབྱར་འབྲིང་པོ། །ཉི་མ་བྱང་དུ་བགྲོད་པ་ཡི། །དཀར་པོའི་
ཕྱོགས་ཀྱི་གཉིས་པའམ། །དེ་བཞིན་དེའི་གསུམ་པའམ། །བཅོ་ལྔ་དེ་བཞིན་བརྒྱད་པ་དང༌། །བཅུ་གསུམ་པ་ཡང་དེ་བཞིན་ནོ། །གང་ཚེ་གཟའ་དང་
རྗེས་མཐུན་ན། །ནག་པོའི་ཕྱོགས་ལའང་བརྩམ་པར་བྱ། །གནམ་སྟོང་དང་ནི་དེ་བཞིན་དུ། །ཉི་ཤུ་དགུ་ལ་བྱ་བ་མིན། །ཞེས་དང་། རྒྱལ་དང་མེ་བཞི་
345

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ལྷ་མཚམས་དབོ། །སྣར་མ་ཇི་བཞིན་མགོ་དང་ལག །སྣྲོན་སྣུབས་ཆུ་སྟོད་ཆུ་སྨད་དང༌། །ཁྲུམས་སྟོད་ཁྲུམས་སྨད་སྐར་མ་དང༌། །ཞེས་དང༌། གཟའ་
ལྷག་ཕུར་བུ་པ་ཝ་སངས། །ཟླ་བའི་གཟའ་རྣམས་ཞེས་བྱ་བ། །འདི་རྣམས་ལས་བྱས་བཟང་ལྡན་ཏེ། །རབ་ཏུ་གནས་པ་མཆོག་ཏུ་དགེ། །ཉི་མ་སྤེན་པ་
མིག་དམར་ནི། །ནོར་རྣམས་འཇོམས་པས་སྤང་བར་བྱ། །ཞེས་གསུངས་པའི་ཟླ་བ་དགེ་བའི་ཚེས་གཟའ་སྐར་ཤིས་པ་རྣམས་རབ་གནས་དངོས་གཞིའི་
ཉིན་མོ་ཡོང་བར་བྱ་ཞིང༌། ཁྱད་པར་ཉི་མ་ལྷོ་བགྲོད་ལ་བབ་པ། སྲེག་ཚེས་འཆི་སྦྱོར་སོགས་དང་བིཥྚི་ཆུ་ཚོད་མ་ཡོལ་བ་དང་ས་བདག་གདུག་པ་ཅན་རྒྱུ་
བ་སོགས་མེད་པའི་དུས་སུ་བྱའོ། །དེ་ལའང་སྔོན་དུ་མ་སྦྱངས་པའི་སར་ནི། ས་བརྟག་བསླང་སྦྱང་གཟུང་བསྲུང་རྣམས་དང༌། ས་དང་ལྷ་བུམ་པ་སྟ་གོན་
རྣམས་དབང་ཆོག་བདུད་དཔུང་ཟིལ་གནོན་གྱི་ལྷན་ཐབས་ལྟར་བྱ་ཞིང༌། སྔོན་ནས་སྦྱངས་ཟིན་པའི་གནས་སུ་ནི་ཡང་ཟློག་རྩ་བའི་དཀྱིལ་འཁོར་དབང་
ཆོག་བདུད་དཔུང་ཟིལ་གནོན་ལྟར་བཤམས། དེ་དང་ཉེ་བར་ཁྲུས་ཀྱི་དཀྱིལ་འཁོར་སྣ་ཚོགས་པདྨ་འདབ་བརྒྱད་རིག་ལྔ་ཡབ་ཡུམ་བཞིའི་ས་བོན་བྲིས་
པའི་མཐར་ཁྲུས་བུམ་གྱི་རྫས་བརྒྱད་སོ་སོར་བསྐོར་ལ་བཤམ།
སོ་སོའི་མདུན་།
བུམ་རྫས་སོ་སོའི་མདུན་དུ་འོག་ནས་འབྱུང་བ་ལྟར་རང་རང་གི་འདག་ཆལ་རྣམས་ཀྱང་
སྣོད་སོ་སོར་བཀོད། འདག་ཆལ་བརྒྱད་པོ་འཛོམ་ན་སྲན་དཀར་གྱི་ཕྱེ་མ་དྲི་བཟང་གིས་སྦགས་པ་ཏིལ་མར་གྱིས་སྦྲུས་པ་གཅིག་པུས་ཀྱང་རུང་
ངོ་། །ཁྲུས་བུམ་བརྒྱད་བྱེད་ན་རྫས་ཀྱི་མཐའ་སྐོར་ལ་བཤམ། པདྨའི་དབུས་སུ་སྔར་རབ་གནས་ཟིན་པའི་རྟེན་བྱིན་རླབས་ཅན་དང་། གུར་གུམ། གི་
ཝཾ། ཙནྡན་སོགས་ཀྱིས་བྲིས་པའི་རྟེན་འབྲེལ་སྙིང་པོ་སོགས་བཤམ། ཁྲུས་བུམ་གཅིག་བྱེད་ན་ཁྲུས་དཀྱིལ་གྱི་དབུས་སུ་བཤམ། རབ་ཏུ་གནས་བྱའི་
346

151
11
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
རྟེན་གྱི་མདུན་དུ་མངའ་དབུལ་གྱི་དཀྱིལ་འཁོར་གྱི་སྟེང་དུ་རྒྱལ་སྲིད་སྣ་བདུན་དང༌། མཐར་བཀྲ་ཤིས་རྟགས་རྫས་བརྒྱད་སོགས་དང་མཆོད་པ་ཅི་
འབྱོར་བ་བཤམ། གཞན་ཡང་མེ་ལོང༌། ཁྲུས་རས། དཱུརྦའི་པིར། སྦྱང་ཆས། དབང་རྫས། ཞི་རྒྱས་ཀྱི་སྦྱིན་སྲེག་གམ་ཙཱ་རུའི་བཟའ་བ་སོགས་གང་
དགོས་ཀྱི་ཡོ་བྱད་ཚོགས་པར་འདུ་བྱ། གཉིས་པ་བདག་བསྐྱེད་དང༌། བྱུང་ན་མདུན་བསྐྱེད་ཀྱང་བྱ་ཞིང་མ་བྱུང་ན་སྐབས་འདིར་མདུན་བསྐྱེད་མ་གྲུབ་
ཀྱང་ཉན་ནོ། །གསུམ་པ་ནི། ལྷ་བུམ་གཉིས་སྒྲུབ་ཅིང་ལས་གཤིན་དང་ཕྱོགས་སྐྱོང་ལ་གཏོར་མ་འབུལ་བ་རྣམས་དབང་ཆོག་བདུད་དཔུང་ཟིལ་གནོན་
ལྟར་བྱ། ཁྲུས་བུམ་བསྒྲུབ་པ་ནི། ཁྲུས་བུམ་གྱི་ཁར་གཟུང་ཐག་བཞག་ལ། ལས་གཤིན་གྱི་སྔགས་ཀྱིས་བསངས། སྭ་བྷཱ་ཝས་སྦྱངས། སྟོང་
པའི་ངང་ལས་བྷཾ་ལས་བྱུང་བའི་རིན་པོ་ཆེའི་བུམ་པ་ཁ་གཡེལ་བ། མཆུ་འཕྱང་བ། མགྲིན་པ་རིང་
བ། ལྟོ་བ་ལྡིར་བ། ཞབས་ཞུམ་པ། ལྷ་རྫས་ཀྱི་གོས་ཀྱིས་མགུལ་བཅིངས་ཤིང་དཔག་བསམ་
གྱི་ཤིང་གིས་ཁ་བརྒྱན་པའི་ནང་དུ། ཨོཾ་ཏལྟེ་ཏལྟེ་མ་ཧཱ་ཏསྟེ་སྭཱ་ཧཱ། ཞེས་པས་དྲངས་པའི་ལྷའི་
གངྒཱའི་ཆུའི་ངོ་བོའི་ཆུས་གང་བའི་ནང་དུ་སོ་སོའི་རྫས་ཀྱིས་གང་བར་གྱུར་པར་བསམ། ཐོག་མར་དྲི་སྣ་ཚོགས་
བླུགས་ལ། ཨོཾ་སརྦ་ཏ་ཐཱ་ག་ཏ་གནྡྷ་སྣུན་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡ་ཤྲཱི་ཡེ་ཧཱུྃ། ཞེས་ཅི་འགྲུབ་
བཟླ། དེ་བཞིན་དུ། མངར་གསུམ་ལ། ཏྲི་མ་དྷུ། ཞོ་ལ། ད་དྷི། ཤིང་ཐོག་སྣ་ཚོགས་ལ། ཕལ། འབྲུ་སྣ་ཚོགས་ལ། བྲི་
347

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཧི། འབྲས་ཡོས་ལ། ལཱ་ཛ། སྨན་སྣ་ཚོགས་ལ། ཨཽ་ཥ་ངྷི། རིན་པོ་ཆེ་སྣ་ཚོགས་ལ། མ་ཎི། ཞེས་དང་། ཐུན་མོང་དུ། ཨོཾ་
སརྦ་ཏ་ཐཱ་ག་ཏ་ཨུཥྞི་ཥ་ཧཱུྃ་ཕཊ་སྭཱ་ཧཱ། ཨོྃ་ཧཱུཾ་སྭཱ་ཧཱ། ཡང་ཅི་འགྲུབ་བཟླ། མཐར། རྫས་སོ་སོ་ཞུ་བ་ལས་
བྱུང་བའི་བུམ་པའི་ཆུ་རྟེན་གྱི་དྲི་མ་སྦྱོང་བའི་ནུས་པ་དང་ལྡན་པར་གྱུར་པར་བསམ། བཞི་པ་སྦྱང་བ་ལ། ཞི་
བ། ཕྱེད་མ། དྲག་པོ། སྡིག་པ་སྦྱང་བ་དང་བཞི་ལས། ཞི་བས་སྦྱང་བ་ནི། གཏོར་མ་དང་ཏིང་ལོ་ཆང་བུ་རྣམས་ཆུས་སྦྱངས། ཨ་ཀཱ་རོ་གསུམ་
གྱིས་བྱིན་གྱིས་བརླབས་ནས། གཏོར་ཆུང་རེ་རེ་ནས་རྟེན་ལ་གཡས་སུ་བསྐོར་ཞིང་། སརྦ་བིཧཱུཾ་ན་མཿསརྦ་ཏ་ཐཱ་ག་ཏེ་བྷོ་སོགས་
བརྗོད་ཅིང་སྣོད་དུ་དོར། ཞི་དྲག་ཕྱེད་མས་སྦྱང་བ་ནི། ཏིང་ལོ་རེ་རེ་ནས་རྟེན་ལ་གཡོན་དུ་བསྐོར་ཞིང་དྲིལ་བུ་གསིལ་བས། ཨོཾ་སུཾ་བྷ་ནི་སོགས་
བརྗོད། དྲག་པོས་སྦྱང་བ་ནི། རང་ཉིད་སྐད་ཅིག་གིས་རྡོ་རྗེ་ཧཱུྃ་མཛད་ནག་པོ་ཞལ་གཅིག་པ། སྤྱན་གསུམ་
དམར་ཟླུམ། ཁྲོ་གཉེར་མཆེ་གཙིགས་ཕྱག་རྒྱ་དྲུག་དང་མི་མགོའི་ཕྲེང་བས་བརྒྱན་པ། སྟག་
ལྤགས་ཀྱི་ཤམ་ཐབས་ཅན་ཀླུ་བརྒྱད་ཀྱིས་སྤྲས་པ། རྡོར་དྲིལ་འཛིན་པའི་ཕྱག་གཉིས་ཧཱུྃ་མཛད་ཀྱི་
ཕྱག་རྒྱས་རང་འོད་ཀྱི་ཤེས་རབ་མ་ལ་འཁྱུད་པ། གཡས་བརྐྱང་གི་སྟབས་ཀྱིས་སྣ་ཚོགས་པད་
ཉིར་བསྒྱིངས་པའི་ཐུགས་ཀའི་ས་བོན་ལས་འོད་འཕྲོས་པས་ཁྲོ་བོའི་ཚོགས་དཔག་ཏུ་མེད་པ་སྤྱན་
348

向
11
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
དྲངས། ཧཱུཾ། ཡེ་ཤེས་བསྐལ་པ་མེ་ལྟར་འབར་བའི་འོད། །མ་རིག་འདོད་པའི་མུན་ཁམས་ཐམས་
ཅད་སྲེག །ཞེ་སྡང་གཤིན་རྗེའི་འཇིགས་པ་ཐམས་ཅད་འཇོམས། །དཔའ་བོ་ཆེན་པོ་དཔའ་
མཚན་སྟག་ལྤགས་ཅན། །ལོག་འདྲེན་སྲིན་པོའི་མཐའ་གནོན་དགྲ་འདུལ་བ། །རིག་པའི་རྒྱལ་
པོ་ཁྲོ་བོ་བཞུགས་སུ་འཚལ། །ལོག་འདྲེན་འདུལ་བའི་སླད་དུ་སྤྱན་འདྲེན་ན། །འགྲོ་བའི་དོན་དུ་
མཆོད་ཕྱིར་གཤེགས་སུ་གསོལ། །ཨོཾ་བཛྲ་མ་ཧཱ་ཀྲོ་དྷ་རཱ་ཛ་ས་པ་རི་ཝཱ་ར་ཨེ་ཧྱ་ཧི་པདྨ་ཀ་མ་ལཱ་ཡེ་
སྟཱཾ། སྔགས་དེའི་ཝཱ་རའི་མཐར། ཨཧཱུཾ་པྲ་ཏཱིཙྪ་སྭཱ་ཧཱ། ནས། ཤ་བྟའི་བར་གྱིས་མཆོད། ཧཱུྃ། ཆོས་ཉིད་སྟོང་པ་
གཉིས་མེད་ངང་ཉིད་ལས། །འཇིག་རྟེན་སྤྱོད་པའི་ཚུལ་ཡང་མི་སྤོང་ཞིང༌། །ཐབས་ལ་མཁས་
པས་འཇིགས་བྱེད་སྐུར་སྟོན་པ། །ཁྲོ་ཆེན་འབར་བའི་ཚོགས་ལ་ཕྱག་འཚལ་ལོ། །ཡེ་ཤེས་ཞི་
བའི་ངང་ལས་མ་གཡོས་ཀྱང༌། །སྐུ་ཡི་ཆ་ལུགས་ཟ་བྱེད་རྔམ་སྟབས་ཅན། །གསུང་གི་ང་རོ་
འབྲུག་སྟོང་ལྡིར་བའི་སྒྲས། །མ་ལུས་དབང་དུ་སྡུད་ལ་ཕྱག་འཚལ་ལོ། །ལྷག་པའི་ཡེ་ཤེས་རོལ་
པ་སྟོན་མཛད་ཅིང༌། །སྡིག་པའི་མཚོན་ཆ་སྣ་ཚོགས་ཕྱག་ན་བསྣམས། །ཉོན་མོངས་དུག་ཅན་
349

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
རྩད་ནས་འཇོམས་མཛད་ཅིང༌། །སྦྲུལ་གདུག་རྒྱན་གྱིས་བརྒྱན་ལ་ཕྱག་འཚལ་ལོ། །བསྐལ་པ་མེ་
ལྟར་འབར་བའི་ཀློང་དཀྱིལ་ན། །དཔའ་བོའི་སྟངས་སྟབས་བརྐྱང་བསྐུམ་ཚུལ་དུ་བཞུགས། །ཉི་
ཟླ་འབར་བའི་སྤྱན་གྱི་སྡང་མིག་གིས། །བགེགས་དཔུང་སྲེག་པར་མཛད་ལ་ཕྱག་འཚལ་
ལོ། །གཏུམ་ཆེན་དུས་མཐའི་མེ་ལྟར་གཟི་བརྗིད་འབར། །གློག་སྟོང་འགྱུ་འདྲའི་ཁྲོ་གཉེར་མཆེ་
བ་གཙིགས། །རྔམ་པའི་ང་རོ་འབྲུག་སྒྲ་སྟོང་བཞིན་སྒྲོག །ཁྲོ་རྒྱལ་བགེགས་ཚོགས་འདུལ་ལ་
ཕྱག་འཚལ་ལོ། །ཧཱུྃ། འཇིགས་པའི་ཧཱུྃ་སྒྲ་ངེས་སྒྲོག་ཅིང༌། །བགེགས་རྣམས་མ་ལུས་འཇོམས་
མཛད་པ། །དངོས་གྲུབ་མ་ལུས་སྩོལ་བའི་ལྷ། །བགེགས་ཀྱི་དགྲ་ལ་ཕྱག་འཚལ་ལོ། །ཞེས་
བསྟོད། རྗེ་བཙུན་རྩ་བརྒྱུད་ཀྱི་བླ་མ་དམ་པ་རྣམས་ཀྱི་བདེན་པ་དང༌། སངས་རྒྱས་ཀྱི་བདེན་པ་
དང་། ཆོས་ཀྱི་བདེན་པ་དང༌། དགེ་འདུན་གྱི་བདེན་པ་དང་། ཡི་དམ་དཀྱིལ་འཁོར་གྱི་ལྷ་
ཚོགས་རྣམས་ཀྱི་བདེན་པ་དང༌། ཁྱད་པར་བཅོམ་ལྡན་འདས་འཇམ་དཔལ་གཤིན་རྗེའི་གཤེད༵་
ཀྱི་ལྷ་ཚོགས་འཁོར་དང་བཅས་པ་རྣམས་ཀྱི་བདེན་པ་དང་། དམ་ཅན་ཆོས་སྐྱོང་སྲུང་མ་རྣམས་ཀྱི་
350

5
11
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
བདེན་པ་དང་། བདེན་པ་ཆེན་པོའི་མཐུས་བདེ་བར་གཤེགས་པའི་སྐུ་གསུང་ཐུགས་ཀྱི་རྟེན་རབ་
ཏུ་གནས་པར་བྱེད་པ་ལ་བར་གཅོད་རྩོམ་པའི་བགེགས་རྣམས་མཆོད་སྦྱིན་གྱི་གཏོར་མ་འདིས་
ཚིམ་པར་གྱིས་ལ་རང་རང་གི་གནས་སུ་སོང་ཞིག །གལ་ཏེ་མི་འགྲོ་ན་ཁྲོ་བོ་ཡེ་ཤེས་ཀྱི་རྡོ་རྗེ་མེ་
རབ་ཏུ་འབར་བ་རྣམས་ཀྱིས་མགོ་བོ་རྣམ་པ་བརྒྱར་འགས་ཤིང་བརླག་པར་གདོན་མི་ཟའོ། །ཞེས་
དང༌། ཁྲོ་བོའི་དྲག་སྔགས་བརྗོད། ཡུངས་ཀར་གྱིས་བྲབ། གུ་གུལ་གྱིས་བདུག །གཏོར་མ་དང་ཏིང་ལོ་ཕྱི་རོལ་དུ་དོར་རོ། །སྡིག་པ་སྦྱང་བ་
ནི། མདུན་དུ་མེ་ཆུ་ཏིལ་བཀོད་ལ། རང་དང་ཡོན་བདག་གི་རྐང་ཞབས་རླུང་གིས་ལྟེ་བའི་མེ་སྦར། དེས་སྙིང་
གར་སྡིག་པའི་ས་བོན་པཾ་ནག་པོ་གནས་པར་སྡིག་སྒྲིབ་ཐམས་ཅད་བསྡུས་པ་གདུངས་ཏེ་སྣ་ནས་
ཐོན་ཏིལ་ལ་ཐིམ་པར་གྱུར། མེ་བསངས་སྦྱངས། སྟོང་པའི་ངང་ལས་ཧཱུཾ་ལས་བྱུང་བའི་ཞི་བའི་ཐབ་ཁུང་
ལགསངས་སྦྱངས། ཟླུམ་པོ་དཀར་པོ་ཁ་ཁྱེར་ལ་རྡོ་རྗེའི་ཕྲེང་བ་དང་ནང་དུ་སྣ་ཚོགས་པདྨའི་ལྟེ་བར་རྡོ་རྗེ་རྩེ་ལྔ་པས་
སྤྲས་པ། མཚན་ཉིད་ཐམས་ཅད་ཡོངས་སུ་རྫོགས་པའི་ནང་དུ། རཾ་ལས་ཡེ་ཤེས་ཀྱི་མེ་འབར་
བཻའི་དབུས་སུ་ཁྲོ་བོ་རྡོ་རྗེ་མཁའ་འགྲོ་ནག་མོ་ཞལ་གཅིག །ཕྱག་གཉིས། ཐུགས་ཀར་ཧཱུྃ་མཛད་
351

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཀྱི་ཕྱག་རྒྱས་རྡོར་དྲིལ་འཛིན་པ། ཕྱག་རྒྱ་དྲུག་དང་མགོ་ཕྲེང་སྟག་ལྤགས་ཀྱིས་བརྒྱན་པ། པད་
ཉིའི་གདན་ལ་གཡས་བརྐྱང་གིས་གནས་པར་གསལ་བའི་ལྗགས་ལ་རཾ་ཡིག་གིས་མཚན་པའི་ཞལ་
དུ་ཕུལ་བས་གསོལ་བར་གྱུར། ཨོཾ་བཛྲ་ཌཱ་ཀ་ཁ་ཁ་ཁཱ་ཧི་ཁཱ་ཧི་སརྦ་པཱ་པཾ་ད་ཧ་ན་བྷསྨིཾ་ཀུ་རུ་སྭཱ་
ཧཱ། ཞེས་མཐེབ་སྲིན་གྱིས་ཏིལ་ཐོགས་པ་གཡས་ཀྱིས་གཡས་དང་གཡོན་གྱིས་གཡོན་དུ་བསྐོར་ལ་མེ་ཆུར་དོར་བ་ལན་འགའ་བྱ། ཨོྃ་བཛྲ་
ཨཧཱུྃ་པྲ་ཏཱིཙྪ་སྭཱ་ཧཱ། ནས། ཤབྟའི་བར་གྱིས་མཆོད། མི་བསྐྱོད་རྡོ་རྗེ་ཡེ་ཤེས་ཆེ། །རྡོ་རྗེ་དབྱིངས་ཀྱི་
མཁའ་ཆེན་པོ། །རྡོ་རྗེ་གསུམ་མཆོག་དཀྱིལ་འཁོར་གསུམ། །རྡོ་རྗེ་མཁའ་འགྲོར་ཕྱག་འཚལ་
བསྟོད། །ཅེས་བསྟོད། ཡི་ །ཅེས་བསྟོད། ཡིག་བརྒྱས་ཆད་ལྷག་བསྐང༌། ཨོཾ་ཨཱཿཧཱུྃ། བཛྲ་མུས་གཤེགས་སུ་གསོལ། ལྔ་པ་བཀྲུ་ཞིང་ཕྱི་བ་
ནི། རང་གི་སྙིང་གའི་ས་བོན་གྱིས་བཀུག་པའི་དེ་བཞིན་གཤེགས་པ་ཡུམ་དང་བཅས་པས་རྟེན་
རྣམས་ཀྱི་དབུ་ལ་གདུགས་ཕུབ་ཅིང་བཀྲུ་ཞིང་ཕྱིས་པར་གྱུར་པར་བསམ། རིན་ཆེན་གདུགས་མཛེས་
གསེར་གྱི་ཡུ་བ་ཅན། །འཁོར་ཡུག་རྒྱན་གྱི་རྣམ་པ་ཡིད་འོང་ལྡན། །དབྱིབས་ལེགས་ལྟ་ན་སྡུག་
པ་སྒྲེང་བ་ཡང༌། །རྟག་ཏུ་ཐུབ་དབང་རྣམས་ལ་དབུལ་བ་བགྱི། །ཨོཾ་ཨཱཿཏ་པ་ཏྲེ་ཧཱུྃ། གིས་གདུགས་
352

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།